স্টাফ রিপোর্টার ॥ ১০ টাকা কেজি চাল নিয়ে সুবিধাভোগীদের তেলেসমাতি দেখাচ্ছেন বানিয়াচঙ্গের মুরাদপুর ইউনিয়নের ডিলার কামরুল ইসলাম। কারো নামে একাধিক কার্ড, একজনের কার্ডের নাম মুছে অন্য জনের নাম, স্বাক্ষর রেখে চাল না দিয়ে দুর্ব্যবহার করা সহ এন্তার অভিযোগ কামরুল ইসলামের বিরুদ্ধে। সরকারী নিয়মনীতি তোয়াক্কা না করে ইচ্ছেমতোই চালিয়ে যাচ্ছেন তার কার্যক্রম। তার আচরণ আর কার্যকালাপ দেখে মনে হয়, তিনিই সব। তার বিভিন্ন অনিয়ম আর কার্ডধারীদের সাথে দুর্ব্যবহারে অতিষ্ট হয়ে উঠেছেন সুবিধাভোগীরা। এ নিয়ে স্থানীয় জনসাধারণ ও জনপ্রতিনিধিদের মাঝে চাপা ক্ষোভ বিরাজ করছে। জানা যায়, ইউনিয়ন পর্যায়ে হতদরিদ্রদের জন্য সরকার ১০ টাকা মূল্যে কার্ডের মাধ্যমে চাল বিক্রির লক্ষ্যে প্রতি ইউনিয়নে ২ জন করে ডিলার নিয়োগ দেয়া হয়। বানিয়াচং উপজেলার ১৪নং মুরাদপুর ইউনিয়নের ...